MAJOR ตอบรับวัคซีน “โควิด-19” ดันผู้ใช้บริการฟื้น หนุนราคาหุ้นพุ่ง 17%
MAJOR ตอบรับวัคซีน "โควิด-19" ดันผู้ใช้บริการฟื้น หนุนราคาหุ้นพุ่ง 17%
MAJOR ตอบรับวัคซีน "โควิด-19" ดันผู้ใช้บริการฟื้น หนุนราคาหุ้นพุ่ง 17%
10 พ.ย. 2563

ผู้สื่อข่าวรายงานว่า ราคาหุ้นบริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ล่าสุด ณ เวลา 10.08 น. อยู่ที่ระดับ 16.10 บาท ปรับตัวขึ้น 2.30 บาท หรือ 16.67% ด้วยมูลค่าการซื้อขาย 57.36 ล้านบาท
โดยราคาหุ้น MAJOR ปรับตัวขึ้นอย่างมีนัยสำคัญ เนื่องจากคาดว่าจะได้รับปัจจัยบวกจากกรณีที่ ความคืบหน้าวัคซีนต้านไวรัสโควิด-19 จากไฟเซอร์ และ BioNTech ที่ร่วมกันพัฒนามีประสิทธิภาพมากกว่า 90% ในการป้องกันไวรัสโควิด-19 ทำให้ตลาดหุ้นทั่วโลกปรับตัวขึ้นตอบรับ โดยเฉพาะตลาดยุโรปบวกแรง และเช้านี้ตลาดหุ้นภูมิภาคเอเชียส่วนใหญ่เคลื่อนไหวในแดนบวก
ทั้งนี้ประเด็นดังกล่าวจะส่งผลให้ MAJOR ซึ่งเป็นผู้ดำเนินธุรกิจโรงภาพยนตร์ ธุรกิจโบว์ลิ่งและคาราโอเกะ ธุรกิจลานสเก็ตน้ำแข็ง ธุรกิจพื้นที่เช่าและศูนย์การค้า ธุรกิจการสร้างและการจัดจำหน่ายภาพยนตร์ และธุรกิจบริการสื่อโฆษณาจะมีผู้ใช้บริการสูงขึ้น